CELEX: 32020D1271
Language: el
Date: 2020-09-11 00:00:00
Title: Απόφαση (ΕΕ) 2020/1271 του Συμβουλίου της 11ης Σεπτεμβρίου 2020 για την έγκριση της θέσης του Συμβουλίου σχετικά με το σχέδιο διορθωτικού προϋπολογισμού αριθ. 8 της Ευρωπαϊκής Ένωσης για το οικονομικό έτος 2020

14.9.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 300/1
               
            
         ΑΠΟΦΑΣΗ (ΕΕ) 2020/1271 ΤΟΥ ΣΥΜΒΟΥΛΙΟΥ
         της 11ης Σεπτεμβρίου 2020
         για την έγκριση της θέσης του Συμβουλίου σχετικά με το σχέδιο διορθωτικού προϋπολογισμού αριθ. 8 της Ευρωπαϊκής Ένωσης για το οικονομικό έτος 2020
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε συνδυασμό με τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α,
         Έχοντας υπόψη τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (1), και ιδίως το άρθρο 44,
         Εκτιμώντας τα ακόλουθα:
         
                     —
                  
                  
                     ο προϋπολογισμός της Ένωσης για το οικονομικό έτος 2020 εγκρίθηκε οριστικά στις 27 Νοεμβρίου 2019 (2)·
                  
               
                     —
                  
                  
                     στις 28 Αυγούστου 2020 η Επιτροπή υπέβαλε πρόταση που περιείχε το σχέδιο διορθωτικού προϋπολογισμού αριθ. 8 του γενικού προϋπολογισμού για το οικονομικό έτος 2020,
                  
               
                     —
                  
                  
                     προκειμένου να διατεθούν επειγόντως επαρκείς πιστώσεις πληρωμών στο πλαίσιο του μέσου στήριξης έκτακτης ανάγκης (ESI) το 2020, ώστε να καλυφθούν όλες οι σχετικές δεσμεύσεις που θα αναλάβει βραχυπρόθεσμα η Επιτροπή με τους παρασκευαστές εμβολίων για λογαριασμό των κρατών μελών, καθώς και οι άλλες εν εξελίξει δράσεις στο πλαίσιο του ESI, και να είναι δυνατόν να καλυφθούν οι αναμενόμενες αιτήσεις πληρωμών που θα καταβληθούν το 2020 στο πλαίσιο της πρωτοβουλίας επενδύσεων για την αντιμετώπιση του κορωνοϊού + (CRII +), το Συμβούλιο πρέπει να προχωρήσει χωρίς καθυστέρηση στην έγκριση της θέσης του σχετικά με το σχέδιο διορθωτικού προϋπολογισμού αριθ. 8 στον γενικό προϋπολογισμό για το 2020. Επομένως, σύμφωνα με το άρθρο 3 παράγραφος 3 του εσωτερικού κανονισμού του Συμβουλίου, δικαιολογείται να συντομευθεί η προθεσμία των οκτώ εβδομάδων για την ενημέρωση των εθνικών κοινοβουλίων η οποία ορίζεται στο άρθρο 4 του Πρωτοκόλλου αριθ. 1,
                  
               ΑΠΟΦΑΣΙΖΕΙ:
         
            Άρθρο μόνο
            Η θέση του Συμβουλίου επί του σχεδίου διορθωτικού προϋπολογισμού αριθ. 8 της Ευρωπαϊκής Ένωσης για το οικονομικό έτος 2020 εγκρίθηκε στις 11 Σεπτεμβρίου 2020.
            Το πλήρες κείμενο είναι διαθέσιμο για ανάγνωση ή τηλεφόρτωση στον ιστοχώρο του Συμβουλίου στη διεύθυνση: http://www.consilium.europa.eu/.
         
         
            Βρυξέλλες, 11 Σεπτεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  ΕΕ L 193 της 30.7.2018, σ. 1.
         
            (2)  ΕΕ L 57 της 27.2.2020, σ. 1.